《送屠先生》
明代·史谨

云际重登槜李船，纷纷离思满山川。十年为客双蓬鬓，千里还家一旧毡。

南浦斜阳芳草色，东风啼鸟落花天。烟霞故旧如相见，毋惜登临费酒钱。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。